Zoja Puhhova
Zoja Puhhova (vene keeles Зоя Павловна Пухова, 24. september 1936 Ivanovo oblast, Venemaa – 6. jaanuar 2016 Moskva, Venemaa) oli vene kangur, tööstusorganisaator, ühiskonna- ja majandustegelane. 1951–1973 töötas ta Ivanovo 8. märtsi nimelises tekstiilivabrikus kangruna ja 1973–1985 direktorina. 1966–1991 oli ta NSV Liidu Ülemnõukogu 7.–11. koosseisu saadik. 1987–1991 oli Puhhova Nõukogude Naiste Komitee esinaine. Alates 1991. aastast oli ta pensionil.